ಟೀಮಾಡಿ ಅಂಗಡಿಯ ಗಲ್ಲಾಪೆಟ್ಟಿಗೆಗೆ ಗರಿ ಗರಿ ನೋಟುಗಳನ್ನ ಹಾಕಿದ ಜಮೀರ್ ತುಮಕೂರು: ಜಯಚಂದ್ರ ಪರ ಪ್ರಚಾರ ಮಾಡ್ತಿರುವ ಮಾಜಿ ಸಚಿವ, ಕಾಂಗ್ರೆಸ್ ಮುಖಂಡ ಜಮೀರ್ ಅಹಮದ್ ಮತದಾರರಿಗೆ ಹಣದ ಆಮಿಷ ಒಡ್ಡುತ್ತಿದ್ದಾರಾ..? ಅನ್ನೋ ಪ್ರಶ್ನೆ ಶುರುವಾಗಿದೆ. ಇದಕ್ಕೆ ಕಾರಣ ಇಂದು ನಡೆದ ಆ ಒಂದು ಘಟನೆ. ಶಿರಾ ನಗರದ ಬೇಗಂ ಮಹಲ್ಲಾದಲ್ಲಿ ಪ್ರಚಾರದ ನಡೆಸುತ್ತಿದ್ದ ವೇಳೆ ಟಿಅಂಗಡಿಗೆ ಧಾವಿಸಿದ್ದಾರೆ. ಅಲ್ಲಿ ಸ್ವತಃ ತಾವೇ ಟೀ ಮಾಡಿ ಅಲ್ಲಿದ್ದವ್ರಿಗೆಲ್ಲಾ ನೀಡಿದ್ದಾರೆ. ನಂತರ ಟಿಅಂಗಡಿಯ ಗಲ್ಲಾ ಪಟ್ಟಿಗೆಗೆ ಸಾವಿರಾರು ರೂಪಾಯಿ ಹಾಕಿದ್ದಾರೆ ಅಂತಾ ಹೇಳಲಾಗಿದೆ. ಆದರೆ ಜಮೀರ್ ಅಹಮದ್ ಎಷ್ಟು ರೂಪಾಯಿ ಹಾಕಿದ್ದಾರೆ ಅನ್ನೋದು ಕ್ಯಾಮೆರಾದಲ್ಲಿ ಸ್ಪಷ್ಟವಾಗದಿದ್ದರೂ, ಆ ಸಂದರ್ಭದಲ್ಲಿ 500 ರೂಪಾಯಿ ನೋಟುಗಳು ಅವರ ಕೈಯಲ್ಲಿ ಇರೋದನ್ನ ಕಾಣಬಹುದಾಗಿದೆ. ಹೀಗಾಗಿ ಟೀಹೆಸರಲ್ಲಿ ಜಮೀರ್ ನೀತಿ ಸಂಹಿತೆ ಉಲ್ಲಂಘಿಸಿದ್ದಾರೆ ಅನ್ನೋ ಮಾತುಗಳು ಕೇಳಿ ಬಂದಿವೆ.